Наследница на короната на Сицилия и херцогство Швабия е леля му Маргарет, полу-сестра на баща му Конрад IV, омъжена за Алберт, маркграф на Тюрингия. Синът им Фридрих изявил претенции към Сицилия и Швабия от нейно име, които срещнали малка подкрепа. Швабия, заложена от Конрадин за да финансира последния му поход, се разпада като териториална единица, а Шарл Анжуйски имал достатъчно сила в южна Италия, за да се обяви за крал на Сицилия. Управлението му продължило до 1282, когато Сицилианската вечерня разделили кралството – остров Сицилия преминал към испанското кралство Арагон, чийто крал бил женен за дъщерята на Манфред – Констанс, а за династията Анжу останала южна Италия, по-популярна като кралство Неапол.